বেরং নদী

বেরং নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলা এবং পশ্চিমবঙ্গের উত্তর দিনাজপুর জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেরং নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৭। নদীর গভীরতা ৩ মিটার।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৮১ , আইএসবিএন ৯৭৮-৯৮৪-৮৯৪৫-১৭-৯। নদীটির অববাহিকার আয়তন ৩০ বর্গকিমি। 

প্রবাহ
বেরং নদীর উৎপত্তি বাংলাদেশের পঞ্চগড় জেলার তেতুলিয়া উপজেলার শালবাহান ইউনিয়নের বিলাঞ্চল থেকে। অতপর নদীটি বোয়ালমারি গ্রাম দিয়ে পশ্চিমবঙ্গে প্রবেশ করেছে। নদীটি এরপর গুডগুডি সেতু পার হয়ে উত্তর দিনাজপুর জেলার পূর্ব আরিয়াগাঁও এলাকায় গোবরা নদীতে পতিত হয়েছে।

 আরও দেখুন 
 বাংলাদেশের নদীর তালিকা
 পশ্চিমবঙ্গের নদনদীর তালিকা
 বাংলাদেশের বড় নদীসমূহ

তথ্যসূত্র

বিষয়শ্রেণী:পঞ্চগড় জেলার নদী
বিষয়শ্রেণী:তেঁতুলিয়া উপজেলা
বিষয়শ্রেণী:উত্তর দিনাজপুর জেলার নদী
বিষয়শ্রেণী:পশ্চিমবঙ্গের নদী